
ABSTRAK 


Mutakhir ini, banyak isu-isu berkaitan Islam mendominasi kehidupan masyarakat Malaysia. 
Masyarakat Muslim khasnya, sering berhadapan dengan pelbagai polemik dan persoalan- 
persoalan terutamanya perkara-perkara yang bersangkut-paut dengan isu ekonomi, politik 
dan sosial. Antara isu hangat ialah isu sensithnti agama yang berkaitan penyalahgunaan ayat 
al-Quran sebagai medium untuk melariskan jualan perkhidmatan dan produk. Oleh itu, artikel 
ini bertujuan untuk mengkajipenggunaan ayat-ayat al-Quran yang telah salah digunakan bagi 
kepentingan peribadi dalam kalangan pengamal pengubatan Islam di Malaysia. Melalui 
metode temu bual dan observasi, kajian ini dijalankan di zon utara dan zon timur Malaysia 
untuk mewakili sampel rawak kajian bagi Pusat Pengubatan Islam. Sebanyak 36 orang 
pengamal dan 45 orang pesakit dari Perlis, Kedah, Pulau Pinang, Perak, Kelantan, 
Terengganu dan Pahang telah ditemu bual dan dijalankan observasi untuk mendapatkan data. 

Hasil kajian mendapati bahawa penyalahgunaan ayat-ayat al-Quran dalam kalangan 
pengamal pengubatan Islam di Malaysia berlaku dalam empat aspek. Pertama, ayat al-Quran 
yang digabungkan dengan jampi serapah yang tidak difahami sehingga bercampur aduk dan 
mengelirukan. Kedua, ayat al-Quran yang dibacakan secara terbalik (iaitu bacaan bermula 
dari belakang ke pangkal ayat) yangjuga dijadikan sebagai bacaan ruqyah atau jampi kepacla 
pesakit. Ketiga, al-Quran atau ayatnya dijadikan sebagai azimat yang digunakan sebagai 
tangkal untuk menolak bcda; dan keempat naskhah al-Quran atau sebahagicm helaiannya 
dijadikan sebagai bahan untuk berdamping dengcin makhluk hcdus. Tegasnya, dapatan 
membuktikan wujuclnya sebahagian para pengamal menyalahgunakan ayat al-Quran dalam 
amalan pengubatan mereka. Justeru dengan menjelaskan fungsi cd-Qurcm secara tepat kepacla 
masyarakat clcin pemantauan terhadap pusatperubatan Islam oleh pihak berkuasa, diharapkcm 
penyalahgunaan ayat Quran tidak akan berlaku lagi. 

Keywords: Al-Quran, Malaysia, penyalahgunaan, penyelewengan, pusat pengubatan Islam 

ABSTRACT 

Recently, many issues related to Islam have dominated the Malaysian 's societies. Muslim 
societies, are oftenfaced various polemics cmcl concerns, especially those relating to economic, 
political, and social issues. One of provocative issues is the concern of religious sensitivity 
related to the misuse ofQurcmic verses as a medium in the pursuit ofservice anclproduct scdes. 
This article aims to stucly the Quranic verses which have been misused for personal purpose 
among medical Islamic practitioners in Mcdaysia. Through the methods of interview cmcl 
observation, the study was conducted in the northern cincl eastern zones of Malaysici to 
represent a random sampling from the Islamic Medical Center. A total of36 practitioners cmd 
45 patients from Perlis, Kedah, Pencing, Perak, Kelantan, Terengganu cincl Pahang were 
intennewed cincl observeclfor data collectingpurposes. Thispresent study found that the misuse 
of Qurcmic verses among medical Islamic practitioners in Malaysia occurrecl infour aspects. 
First, Quranic verses are combined with cm unintelligible spell which create confusion. Second, 
the Qurcmic verses cire reacl in reverse in which the reacling begins from the end to the 
beginning of the verse which is cdso used as a ruqyah or spell to treat the patient. Third, 
Quranic verses are usecl as a charm to resist calamity; andforth, Qurcmic recitation or parts 
ofits page is usecl as a material to accompcmy the supernatural. Infact, the findings prove that 
some practitioners have misused Qurcmic verses in their practice ofIslamic medicine. Thus by 
explaining the function ofthe Quran accurately to the community ancl monitoring the Islamic 

medical center by the authorities, it is hoped that the misuse of Quranic verses will not be 
repeated. 

Keywords: Al-Quran, deviation, Islamic medical center, Malaysia, misuse 

1.0 PENGENALAN 

Al-Quran adalah kitab suci yang diturunkan oleh Allah s.w.t. kepada umat Muhammad s.a.w. 
Umat Islam digalakkan membaca dan merenungi ayat-ayat al-Quran kerana ia mengandungi 
petunjuk dan panduan serta mukjizat yang agung. Dengan menelusuri sejarah juga, umat Islam 
mengetahui bahawa Rasulullah s.a.w telah diajar membaca al-Quran oleh malaikat Jibril a.s 
ketika beribadah seorang diri di gua Hira’ (Al-Buti, 1991). Setelah itu, Rasulullah s.a.w 
memulakan pengajaran al-Quran secara talaqqi mushafahah kepada para sahabat di rumah 
baginda sendiri dan rumah al-Arqam bin Abi Arqam. Pengajaran al-Quran ini berterusan dan 
berkembang ke Madinah dengan adanya rombongan yang datang bertemu baginda lalu beriman 
dengan ajaran Islam (Kamarul & Che Noh, 2013). Apabila baginda berhijrah ke Madinah, ia 
menjadi semakin berkembang dengan berlakunya pentafsiran pada ayat-ayat al-Quran kerana 
tuntutan ingin mendalami firman Allah dan beramal dengan ajarannya. Walau bagaimanapun, 
masih terdapat sebahagian masyarakat Malaysia yang menyalahguna ayat al-Quran bagi 
pelbagai tujuan sebagaimana yang dapat dilihat dalam paparan akhbar utama sehingga 
menimbulkan persoalan bagaimana perkara ini boleh terjadi dalam keadaan pengajian al-Quran 
dan tafsir semakin kukuh dan mantap. 

2.0 SOROTAN LITERATUR 

Pemaparan isu sensitiviti agama oleh media sebenarnya membimbangkan pelbagai pihak 
kerana kebanyakan persepsi masyarakat dibentuk menerusi pengaruh media. Ini ditegaskan 
oleh Hassan (2013) dan menurutnya penerbitan beberapa filem berunsur Islamofobia seperti 
irlem “Innocence of Muslim”, jelas menghina Islam dan Rasulullah s.a.w serta menunjukkan 
salah faham terhadap agama Islam itu sendiri. Ia berikutan beberapa insiden keganasan yang 
berlaku di dunia seperti peristiwa 11 September 2001 di bandar New York yang mengorbankan 

kira-kira 2,996 nyawa. Seterusnya peristiwa pengeboman di Madrid pada 11 Mac 2004 pula 
melibatkan 191 orang dan sebagainya yang dikaitkan dengan terrorisme. 

Rentetan itu, prinsip kebebasan beragama dan hak asasi manusia yang berlaku di 
Malaysia juga menyebabkan timbulnya kecenderungan dalam kalangan umat Islam 
mengemukakan pelbagai pandangan dan tafsiran peribadi terhadap sesuatu isu agama yang 
akhimya menyebabkan salah faham terhadap ajaran agama (Abdullah, 2017). Kebebasan ini 
mencelarukan pemikiran segelintir umat Islam, akibatnya timbullah gejala murtad, contohnya 
seperti yang ditegaskan oleh Menteri di Jabatan Perdana Menteri Datuk Seri Jamil Khir 
Baharom bahawa Mahkamah Syariah telah menerima 863 kes permohonan untuk menukar 
status agama Islam dari tahun 2000 hingga 2010 (Al-Hiss, 2011). 

Selain daripada isu tersebut, terdapat lagi beberapa kes yang melibatkan perbuatan 
menghuraikan teks-teks Al-Quran sewenang-wenangnya mengikut nafsu atau kepentingan 
tertentu yang dilaporkan dalam Muzakarah Khas Jawatankuasa Fatwa Majlis Kebangsaan bagi 
Hal Ehwal Agama Islam Malaysia (Tindakan salah guna ayat, 2011). Dalam masa yang sama, 
kajian isu penyalahgunaan unsur Islam dalam pemiagaan mendapati bahawa terdapat beberapa 
penyalahgunaan melibatkan penjualan produk antaranya membabitkan penggunaan ayat al- 
Quran. Perkara ini serius kerana boleh memberi kesan yang buruk kepada pengguna (Osman, 
2019). 

Tambah pula, ia semakin meningkat dengan penyalahgunaan ayat al-Quran sebagai 
pelaris jualan oleh syarikat atau peniaga seperti membaca ayat al-Quran pada produk (Baca 
ayat al-Quran pada produk, 2016), dijadikan tangkal atau azimat, ubat pengasih bagi pasangan 
yang bermasalah, jampi serapah oleh tukang bomoh, malah lebih teruk dari itu sebagai lirik 
lagu seperti apa yang terjadi di Korea (Arrahmah, 2014). Manakala menurut kajian Mardiana 
Abdul Ghani (2004) pula, isu penyalahgunaan ayat al-Quran juga berlaku secara berleluasa 
dalam aspek perubatan. 

Penyalahgunaan ayat al-Quran yang semakin parah ini menyebabkan pihak kerajaan 
dengan kerjasama pihak yang bertanggungjawab terpaksa mengambil pendekatan 
menguatkuasakan akta perdagangan untuk memastikan isu ini dapat dibendung. Terbaharu, 
Kementerian Perdagangan Dalam Negeri Dan Hal Ehwal Pengguna (KPDHEP) menyerbu 
sebuah ‘food truck’ yang didakwa menyalahguna ayat al-Quran bagi mengaburi mata 
pelanggan (Yahya, 2018). Kesemua ini mencerminkan masyarakat Islam masih melakukan 
perkara yang bercanggah dengan tuntutan agama yang sebenar serta masih lagi terdapat 
segolongan mereka yang kurang memahami tentang matlamat dari penurunan al-Quran. 


432 



Journai of Nusantara Studies 2019, Vol 4(2) 429-448 ISSN 0127-9386 (Online) 

http://dx.doi.org/10.24200/jonus.vol4iss2pp429-448 

Justeru artikel ini akan mengkaji penggunaan ayat-ayat al-Quran dalam kalangan 
pengamal pengubatan Islam di Malaysia yang telah salah digunakan bagi kepentingan peribadi. 
Menurut Baharuddin (1993), perubatan Islam merupakan suatu bentuk sistem perubatan yang 
telah dikonsepkan serta dibina oleh orang-orang Islam pelbagai bangsa dari permulaan zaman 
Islam hinggalah sekarang. Namun, di Malaysia secara khusus, takrifan paling tepat ialah cara 
perubatan altematif yang mampu menyediakan kaedah rawatan pelengkap apabila kaedah 
perubatan sedia ada tidak mampu menampung atau membantu merawat dan menyelesaikan 
masalah sedia ada. Apabila dikaitkan dengan Islam, ia merujuk kepada khidmat rawatan yang 
disediakan itu menjadikan syariat sebagai landasan utama dalam proses penyediaan dan 
pelaksanaannya. Pada kebiasaannya pengamal melakukan rawatan bagi gangguan makhluk 
halus, bekam sunnah dan rawatan fizikal dan spiritual. 

3.0 METODOLOGI 

Kajian ini menggunakan pendekatan kualitatif dengan rekabentuk kajian kes yang dijalankan 
di Pusat Pengubatan Islam di Malaysia yang terdiri daripada pusat rawatan ruqyah syar‘iyyah, 
bekam dan batin. Dalam hal ini, zon utara dan zon timur Malaysia telah dipilih untuk mewakili 
sampel rawak kajian bagi mengenal pasti dan meneliti praktik dan amalan pengubatan mereka. 
Zon utara termasuklah negeri Perlis, Kedah, Pulau Pinang dan Perak. Manakala zon timur pula 
Kelantan, Terengganu dan Pahang. Secara keseluruhan terdapat 36 pusat pengubatan Islam. 
Satu di Perlis, 10 di Kedah, 8 di Pulau Pinang dan 5 di Perak. Bagi negeri Kelantan dan 
Terengganu, masing-masing ialah 5 dan 2 di Pahang. 

Berikut adalah pusat pengubatan Islam yang terdapat pada dua zon tersebut iaitu Pusat 
Perubatan Islam Al-Islah, Pusat Rawatan Islam Al-Mustaqim, Pusat Rawatan Alam Ghaib, 
Azlina Terapi Tradisional (138 Beauty Centre), Pusat Rawatan Aura Zikir, Pusat Rawatan 
Qalbun Sakinah, Pusat Rawatan Altematif Aura Nur Hikmah, Pusat Rawatan Tradisional Jabal 
Nur, Pusat Rawatan Amal, Pusat Rawatan Terapi Al-Qur’an Darul Hikmah, Pusat Terapi 
Ruqyah Syar‘iyyah, Pusat Rawatan Islam Al-Hidayah, Darussyifa' Cawangan Pulau Pinang, 
Islamic Medical Center Nurusssyifak, Nur Z ikir Islamic Medicare, Rawatan Islam 
Darul Mualij, Rawatan Islam Annajah, Pusat Perubatan Islam Mughni D'Syifa, Treatment 
Center Alhijamah Onewahida, Pusat Rawatan Islam dan Tarbiah Tlmu Darun Nuraniyyah, 
Pusat Rawatan Al-Qur’an- Akupuntur, Bekam, Homeopati ArRidhwan, AZBUDI Pusat 
Perubatan Homeopati dan Naturopati, Pusat Rawatan Islam Al-Taqwa, Pusat Rawatan Islam 
Ruqyah Isra’, Pusat Rawatan Tradisional Al-Tunjuniah Al-Fununiah, Pusat Rawatan 
Tradisional Khairey, Pusat Rawatan Tradisional dan Bekam, Pusat Rawatan Walinur Syifa’, 

Pusat Rawatan Qalbun Asrar, Pusat Rawatan Ikhtiar Darul Syifa’ (PURIDAS), Pusat Perubatan 
Holistik dan Altematif, Pusat Rawatan Komplimentari Al-Syufia: Bekam dan Refleksologi, 
Pusat Rawatan Islam Darul Manzil (RIDAM), Pusat Rawatan Islam Badan Ukhwah Darul 
Iman - (BUDILOSONG), Pusat Rawatan Islarn Kiswah: Terapi Ruqyah Syar’iyyah serta Pusat 
Rawatan As-Syifa’. 

Oleh itu, metode temu bual dan observasi secara turut serta telah digunakan untuk 
memperolehi data. Fokus utama perbahasan adalah mengenal pasti penggunaan ayat-ayat al- 
Quran dalam kalangan pengamal pengubatan Islam di Malaysia yang telah disalahgunakan bagi 
kepentingan peribadi. Temu bual secara turut serta atau bersemuka telah dijalankan kepada 
pengamal atau perawat bermula bulan Januari sehingga Mac 2019. Temu bual dengan 
pengamal dilakukan selama 30 minit seorang manakala temu bual dengan pesakit ialah purata 
15 minit untuk seorang pesakit. 

Metode temu bual ini digunakan untuk mendapatkan maklumat secara langsung 
daripada pengamal pusat pengubatan Islam. Set soalan separa berstruktur telah dibina bagi 
menyelaraskan soalan temu bual kepada pengamal yang menjadi subjek kajian. Turut sama 
diajukan adalah soalan-soalan tambahan yang dibuat secara spontan. Set soalan ini juga telah 
melalui proses pengesahan dari pakar berkaitan bagi menjamin kesahan soalan yang 
dikemukakan. Dalam menjalankan kaedah ini, pita rakaman dan kamera video telah digunakan 
sebagai alat pembantu kelancaran temu bual agar maklumat yang tepat diperolehi. Data-data 
yang dikutip menggunakan metode ini melibatkan data-data penting seperti jenis rawatan yang 
disediakan, kaedah rawatan yang dipraktikkan dan lain-lain lagi. 

Selanjutnya data temu bual yang dirakam telah dibuat transkripsi dengan lengkap 
menerusi penggunakan perisian NVIVO bagi menganalisis data. Selain itu, analisis secara 
tematik telah digunakan bagi memperolehi data yang berkualiti. Manakala bagi data observasi 
secara turut serta, telah dianalisis menggunakan analisis secara tematik bagi memastikan 
penemuan bersifat sistematik dan teratur dengan menggunakan buku nota yang disediakan khas 
untuk mencatatkan proses tersebut. 

4.0 HASIL KAJIAN DAN PERBINCANGAN 

Sebelum meneliti lebih dalam berkaitan dengan isu penyalahgunaan ayat dan penyelewengan 
yang berlaku di pusat pengubatan Islam, adalah lebih baik diketahui berhubung faktor 
penubuhan pusat tersebut. Melalui temu bual yang dijalankan faktor utama penubuhan adalah 
atas dasar khidmat atau membantu masyarakat yang menderita kesakitan, penyakit, gangguan 
mistik dan lain-lain. Para pengasas pusat tersebut terpanggil untuk menubuhkannya kerana 

masih berlaku lagi amalan santau dan sihir pada masa kini. Manakala faktor kedua ialah 
permintaan anggota masyarakat yang semakin hari semakin ramai juga menggalakkan 
pertumbuhan pusat pengubatan Islam. Asalnya mereka merawat orang ramai atas dasar suka- 
suka dan ingin membantu, akan tetapi mempunyai kemahiran dan kaedah rawatan pula terbukti 
mujarab, golongan inilah yang selalunya didorong oleh kehendak masyarakat agar membuka 
sebuah pusat pengubatan Islam khusus untuk menyenangkan proses rawatan tanpa perlu 
pesakit bersesak-sesak ke rumah pengamal tersebut. 

Faktor ketiga pula berkaitan asal silah keturunan dari keluarga yang mahir merawat 
juga mendorong para pengamal pengubatan Islam yang terkemudian untuk membuka pusat 
tersebut. Ia biasanya diwarisi daripada ayah, ibu, datuk dan nenek lantas mempengaruhi 
generasi terkemudian yang ingin meneruskan legasi keluarga mereka. Sementara faktor 
keempat ialah amanat dari para guru, ibu bapa serta alim ulama. Namun, ini tidak begitu 
banyak, akan tetapi ia tetap dipuji kerana menunaikan dan melaksanakan amanah yang 
diberikan dengan penuh sabar dan tabah. Selain itu, faktor kelima ialah ia ditubuhkan khusus 
untuk membiayai sekolah anak-anak yatim dan pondok. Hal ini dilakukan dengan menyalurkan 
wang yang diperolehi daripada rawatan yang dijalankan di pusat tersebut untuk kesenangan 
dan manfaat orang lain. Manakala faktor terakhir ialah kepuasan diri iaitu ia diasaskan atas 
dasar kepuasan kendiri yang mahu menegakkan cara rawatannya yang tersendiri dan mahu 
meluaskan pengaruhnya dalam bidang rawatan Islam sekali gus ia dapat merawat dengan 
caranya tersendiri. 

Menerusi observasi dan temu bual, kajian mendapati kaedah rawatan dan perkhidmatan 
rawatan yang ditawarkan adalah dalam pelbagai bentuk. Berpandukan kajian yang telah 
dijalankan oleh Md Ariffin (2013), pengkaji turut menemui unsur amalan pengubatan dan 
rawatan yang salah berhubung kait dengan elemen khurafat dan tahyul yang terdapat pada pusat 
pengubatan Islam tersebut iaitu seperti penggunaan jampi serapah, tangkal azimat, sihir, 
menghadirkan roh, berdamping dengan jin dan bantuan pengantara untuk hajat dikabulkan. 
Namun ini tidak menafikan dari 36 pusat pengubatan Islam itu, ada yang menepati panduan 
syariat dan menjadikan al-Quran dan hadith sebagai sumber rujukan seperti di pusat 
pengubatan Islam Perlis dan Pahang. 

Sementara perkhidmatan yang ditawarkan oleh pusat pengubatan Islam tersebut yang 
paling banyak ialah kaedah rawatan bagi penyakit fizikal. Hal ini kerana ia mendapat 
permintaan yang tinggi dari masyarakat. Malah ramai pesakit yang datang setiap hari mencari 
kesembuhan bagi penyakit fizikal seperti patah tulang, batu karang, barah darah tinggi, strok 
dan kencing manis. Pada kebiasaannya pesakit yang datang berubat di pusat rawatan Islam 

ialah golongan yang menghidap penyakit kronik, sudah tiada harapan untuk sembuh dan putus 
asa dengan kaedah rawatan secara klinikal. Selain itu, perkhidmatan untuk menyelesaikan 
masalah gangguan mistik seperti saka, sihir, jin dan rasukan juga mempakan perkara wajib 
yang perlu ada pada kebanyakan pusat pengubatan Islam. Ini menyamai dapatan yang 
diperolehi oleh Md Ariffin (2015). Bagi penyakit yang mempunyai masalah psikologi seperti 
depresi, kemurungan, histeria, tekanan perasaan, dan lain-lain masalah yang berkaitan 
gangguan fikiran, juga diberi perhatian. Namun ia memerlukan kekuatan diri pesakit untuk 
mengatasinya. Para perawat pada kebiasaannya akan memberi khidmat nasihat agar pesakit 
lebih mendekatkan diri pada Allah SWT selain turut dibekalkan dengan bacaan amalan dan air 
penawar kepada pesakit. Manakala perkhidmatan bekam di sediakan secara khusus dan sedikit 
ditawarkan di pusat pengubatan Islam kerana kebanyakan pusat memberi penumpuan yang 
lebih kepada perkhidmatan mengubati masalah gangguan mistik, masalah psikologi dan fizikal. 
(Ahmad, Yusuf, & Md Ariffin, 2014) 

Justeru fokus kajian ini adalah meneliti penggunaan ayat al-Quran sebagai sumber dan 
rawatan dalam pengubatan mereka. Sebahagian besar pengamal tersebut telah menggunakan 
ayat al-Quran sebagai sumber dan rawatan. Walau bagaimanapun, menerusi observasi proses 
rawatan menerusi ayat al-Quran tersebut ada yang menepati garis panduan al-Quran dan hadith 
dan ada yang telah disalahguna. Oleh itu, boleh dirumuskan penyalahgunaan ayat-ayat al- 
Quran dalam kalangan pengamal pengubatan Islam di Malaysia berlaku dalam empat aspek 
iaitu seperti berikut: 

Pertama: Ayat al-Quran digabungkan dengan jampi serapah yang tidak difahami sehingga 
bercampur aduk dan mengelirukan. 

Walaupun kesedaran dalam kalangan masyarakat Islam pada masa kini terhadap peranan 
pengubatan Islam adalah amat tinggi di samping penerimaan mereka terhadap pengubatan 
Islam sebagai medium rawatan pelbagai jenis penyakit (Ahmad, 2016), itu bukanlah satu 
justifikasi untuk masyarakat menutup mata dari penyelewengan yang berlaku pada pusat 
tersebut. Sebahagian pengamal pasti menggunakan peluang ini dengan mendakwa khidmat 
rawatan yang ditawarkan adalah berasaskan pengubatan Islam yang sebenar, tetapi hakikatnya 
mereka merupakan pengamal pengubatan tradisional atau disebut sebagai bomoh, pawang dan 
dukun. Dalam observasi yang dijalankan terhadap sebuah pusat rawatan di Kelantan, 
pengamalnya melakukan rawatan dengan menggunakan jampi yang tidak diketahui kerana 
disebutkan secara sembunyi (atau ,v/rr-rahsia), tetapi didahului dengan beberapa patah ayat al- 
Quran termasuk Bismillah dan kalimah zikir La Ilaha Illa Allah. 

Demikian juga terdapat seorang pengamal pengubatan Islam di Kemaman Terrengganu, 
yang mendakwa bahawa tidak salah untuk menggunakan jampi dalam bahasa tertentu bagi 
tujuan kesembuhan. Pun begitu, pada masa yang sama beliau juga membacakan ayat-ayat al- 
Quran dalam rawatan di samping jampi daripada dirinya sendiri. Daripada hasil observasi yang 
dijalankan, jampi yang sering digunakan oleh pengamal tersebut adalah seperti berikut: 

Hey Senggoro. Aku sembahkan 7 ekor jin. Di atas batu putih. Terlak hitam. Di 
bawah atap separuh. Dengan berkat lailahaillallah, Muhammadurrasulallah 

Pada pandangan pengkaji, sekalipun didakwa oleh pengamalnya bahawa beliau memahami 
dengan jelas jampi ini ketika mana digunakan dalam rawatan, tetapi tidak kepada orang yang 
dirawat atau kepada orang yang mendengar jampi tersebut. Sudah pasti di sisi masyarakat, ia 
tidak boleh disebarkan kerana pengetahuan mereka terhadap jampi tersebut tidak ada. Bahkan 
keadaan itu akan mendatangkan kecenderungan terhadap kepercayaan masyarakat kepada 
sesuatu kuasa selain Allah SWT. Oleh sebab itu, Nabi SAW awal-awal lagi telah memberi 
peringatan tentang jampi dan meletakkannya sebagai sesuatu yang boleh membawa kepada 
amalan mensyirikkan Allah SWT. Diriwayatkan daripada ‘Abd Allah RA, telah berkata: 

^jl 

Terjemahan: “Aku mendengar Rasulullah SAW bersabda: “ Sesungguhnya jampi, 
tangkal dan ilmu pengasih adalah syirik .” (Ibn Majah, 1417H, no. 3530) 

Menurut, al-Shaykh ‘Abd Allah al-Jabrayn, ketika ditanya tentang hukum menjampi 
menggunakan selain daripada al-Quran dan hadith, beliau menyatakan bahawa dalam persoalan 
ini, tidak menjadi larangan untuk menjampi menggunakan jampi selain daripada jampi-jampi 
yang diambil daripada al-Quran dan hadith Nabi SAW serta doa-doa yang ma ’thur. Namun 
demikian, syarat bacaan dan lafaz-lafaz dalam jampi tersebut boleh difahami maknanya dan 
tidak ada lafaz yang mengandungi unsur-unsur syirik kepada Allah. Bahkan, diyakini bahawa 
bukan jampi tersebut yang memberikan kesan kesembuhan penyakit itu, melainkan 
kesembuhan itu adalah daripada Allah SWT semata-mata. (Ibn Baz et.al, 1996). Manakala al- 
Rabi‘ pernah berkata: 

Aku telah bertanya kepada al-Imam al-Shajl ‘i tentang bacaan jampi. Maka 
beliau menjawab: “Tidakmengapa untukkamu menjampi dengan kitabAllah (al- 
Quran) dan dengan apa yang diketahui berupa zikir-zikir (kepada) Allah SAW." 
(Al-‘Azim, 1969; Al-Tibrizi, 1985) 

Menurut Musa al-Fifi (t.t.), yang dimaksudkan dengan jampi syirik tersebut adalah jampi-jampi 
yang diharamkan dan mengandungi unsur syirik yang digunakan pada zaman Jahiliyyah dan 
mengandungi unsur pertolongan daripada jin dan memohon bantuan daripada mereka. 
Manakala, maksud jampi yang diharamkan tersebut adalah merujuk kepada jampi yang 
mengandungi unsur sumpah kepada selain Allah SWT. Bagi Ibn Taymiyyah, larangan 
menggunakan jampi yang mengandungi unsur syirik adalah seperti memohon pertolongan 
daripada jin sebagaimana yang difahami daripada ayat enam surah al-Jinn yang bermaksud: 

Dan bahawa sesungguhnya adalah (amat salah perbuatan) beberapa orang dari 
manusia, menjaga dan melindungi dirinya dengan meminta pertolongan kepada 
ketua-ketua golongan jin, kerana dengan permintaan itu mereka menjadikan 
golongan jin bertambah sombong dan jahat. 

Kedua: Ayat al-Quran yang dibacakan secara terbalik (iaitu bacaan bermula dari belakang 
ke ayat awal) yang juga dijadikan sebagai bacaan ruqyah atau jampi kepada pesakit. 
Bentuk kedua yang biasa dilakukan sebagai salah satu bentuk penyelewengan yang berlaku 
dalam kalangan pengamal pengubatan adalah ayat al-Quran dibaca secara terbalik, iaitu dibaca 
daripada belakang ke awal ayat. Tujuan utama dilakukan demikian adalah bagi menimbulkan 
sifat kekufuran atau senantiasa dalam keadaan kufur dengan matlamat untuk mendampingi jin 
atau syaitan yang jahat. Dengan itu, pengamal tersebut akan mendapat bantuan atau 
pertolongan daripada makhluk halus. 

Seperti diketahui, amalan sebegini asalnya adalah daripada kalangan pengamal 
pengubatan tradisional perbomohan yang mana bertujuan untuk mendapat pertolongan 
daripada makhluk halus bagi tujuan membantu dalam rawatan yang dijalankan. Amalan 
membawa ayat tersebut secara terbalik dengan sengaja adalah sebagai tanda menghina ayat al- 
Quran dan penyelewengan itu akan menambahkan sifat kekufuran dan mencenderungkan 
makhluk halus tersebut. Hasil dari observasi di beberapa pusat pengubatan Islam di Perak, 
Kedah, Pulau Pinang, Kelantan dan Terengganu mendapati para pengamal biasa membaca 
beberapa surah pendek dalam al-Quran seperti surah al-Ikhlas dan al-Fatihah. Mereka 

menterbalikkan bacaan bagi surah tersebut bermula daripada ayat terakhir. 

Membaca ayat-ayat al-Quran secara songsang, terbalik atau mendahulukan membaca 
ayat yang terkemudian menurut ‘tertib’ al-Quran daripada ayat yang terdahulu. Contoh pertama 
ialah membaca terbalik ayat ke ayat bermula daripada ayat akhir ke ayat awal seperti mengikut 
turutan 5, 4, 3, 2 dan 1 pada satu surah dalam Al-Quran. Manakala kedua membaca terbalik 
himpunan ayat ke himpunan ayat seperti membaca ayat 6-10 surah al-Baqarah dan seterusnya 
membaca ayat 1-5 surah yang sama dalam satu bacaan berterusan. 

Jika dirujuk kepada perbincangan para ulama, dalam istilah Arab disebutkan sebagai 
“Tankis al-Ayah ” (Tankis Ayat) atau Tankis al-Kalimat. Al-Sheikh Dr. ‘Abd Allah bin Hamud 
al-Farih menyatakan berkaitan dengan hukum membaca ayat dan surah al-Quran secara 
songsang ( al-Tankis fi Qira’at al-Qur’an ) yang terdiri daripada dua bahagian iaitu pertama 
songsang dari sudut kalimah atau istilah-istilah ayat al-Quran (al-Tankis al-Kalimat); dan 
kedua songsang dari sudut susunan surah. Berhubung dengan hukum membaca ayat secara 
songsang dari sudut tartib (susunan) kalimat atau ayat dalam suatu surah beliau menyatakan 
bahawa ia adalah haram. 

Dari sudut pandang mazhab juga menyatakan ia haram bahkan secara ijmak ulama juga 
sepakat mengatakan ia haram. Mustafa Muslim ada menyebutkan bahawa menyongsangkan 
ayat adalah haram berdasarkan pandangan yang rajih kerana susunan ayat al-Quran adalah 
bersifat tawqifi iaitu ia telah ditentukan berdasarkan sandaran syarak (yakni daripada Nabi 
SAW). (Muslim, 2009; Abdul Rahim, 2016). 

Perkara ini dapat dirujuk kepada hadith Shaqiq yang telah berkata (Ibn Abi Shaybah, 

2006): 


'Ulkll -j"jC t. iU| j • 4)1 ^jc. Jlal t HajkLa (jljSll i jaj d5li (jl ; 4)1 (Jj3 
Terjemahan: “ Dikatakan kepada ‘Ahd Allah; sesungguhnya fulan membaca al-Quran 
secara songsang (terhalik). Maka ‘Abd Allah berkata: “Demikian itu menyonsangkan 
hati 


Ibn Battal menyebutkan bahawa apa yang difahami daripada hadith “ mankus al-QalIf' iaitu 
ditujukan kepada orang yang membawa suatu surah secara terbalik (songsang) dengan mula 
membaca dari akhir ayat ke awal ayat. Perbuatan ini adalah sangat haram. Ada dalam kalangan 
manusia yang melakukan demikian ketika membaca ayat al-Quran dan juga syair (Arab) bagi 
melembutkan lidahnya (iaitu bagi membiasakan lidah dengan lenggok bahasa) sehingga 
mampu dihafalnya. Orang sebegini sangat dilarang daripada melafazkan al-Quran tersebut 

kerana boleh membawa kerosakan pada ayat dan surah serta bercanggah dengan matlamat dan 
tujuan asalnya (Ibn Battal, 2003). 

Ibn al-Athir (1979), menyatakan bahawa maksud mankus al-Qalb adalah seseorang itu 
memulakan membaca dari akhir surah sehingga membaca ke awal surah. Ada juga yang 
menyatakan seseorang itu membaca dari surah terakhir al-Quran, iaitu membaca sesuatu surah 
sehingga tiba membaca al-Baqarah. Kata Ibn al-Athir ini adalah pandangan Abu ‘Ubayd yang 
sejajar dengan pandangan al-Harawi. 

Oleh yang demikian, perbuatan yang menukarkan cara bacaan ayat al-Quran secara 
songsang atau terbalik adalah diharamkan dan sama sekali tidak dibenarkan kerana telah 
mengubah kandungan asal al-Quran. Al-Quran adalah kalam Allah, dan tidak semudah- 
mudahnya untuk dilakukan penukaran cara bacaan melainkan sepenuhnya menerima apa yang 
diajarkan oleh Nabi SAW. Baginda yang bertindak sebagai penyampai wahyu Allah SWT dan 
baginda adalah manusia yang lebih layak untuk menentukan keseluruhannya. 

Ketiga: Al-Quran atau ayatnya dijadikan sebagai aziniat yang digunakan sebagai tangkal 
atau aziniat untuk menolak bala; 

Berhubung dengan perkara ini, terdapat segelintir dalam kalangan pengamal pengubatan yang 
menggunakan tangkal atau azimat daripada ayat al-Quran dalam rawatan yang dijalankan. Ini 
diperolehi dari beberapa pusat pengubatan Islam di Perak, Kedah, Pulau Pinang, Kelantan dan 
Terengganu. Tujuannya adalah untuk menjadikan tangkal atau azimat tersebut sebagai 
pelindung diri daripada gangguan atau sebagai cara untuk mendapatkan berkat atau manfaat 
atau kelebihan tertentu daripada tangkal atau azimat tersebut. Contohnya dijadikan dalam 
bentuk stiker atau pelekat bagi kenderaan sebagai pelindung daripada kecurian, atau mengelak 
daripada kecelakaan jalan raya dan sebagainya. Ada yang dijadikan sebagai pelaris bagi 
melariskan jualan di kedai dan sebagainya. 

Menurut Ismail (2011), penggunaan azimat dan tanggal atau barang-barang hikmat 
dalam kalangan perawat Islam juga berlaku dengan tujuan bagi pelindung diri, pelaris, 
pengasih, pendinding dan lain-lain lagi. Barang-barang ini dijual secara terbuka sama ada di 
lokasi-lokasi tertentu seperti di lokasi-lokasi penjualan ubat-ubatan tradisional di Jalan Chow 
Kit, Kuala Lumpur atau melalui jualan dalam internet. Menurut beliau lagi, minyak pengasih, 
minyak senyonyong, minyak buluh perindu, syiling Yasin 3 dan 5 serta pelbagai tangkal dijual 
kepada orang ramai secara terbuka. Bahkan, minyak dagu pula ditawarkan jualan di internet 
sebanyak RM 70,000. Apa yang lebih mengelirukan adalah, para perawat tersebut mendakwa 
barang hikmat tersebut seperti cincin, minyak kasturi, keris telah dibaca dan ditapakan dengan 

ayat-ayat Al-Quran. Perkara ini sesuai dengan penerimaan dalam kalangan masyarakat apabila 
sesuatu itu dikaitkan dengan agama atau ayat-ayat al-Quran itu sendiri. 

Kasimin (2009) menyatakan pula, antara bentuk-bentuk alatan atau bahan yang 
digunakan untuk mendekati jin seterusnya dapat dilakukan sihir adalah seperti penggunaan 
wafak, tumbal, tulisan doa yang terpesong, ayat-ayat al-Quran yang diterbalikkan, tangkai ayat- 
ayat al-Quran yang ditulis secara salah, bentuk rajah, tangkal, azimat dan lain-lain lagi. 



Rajah: Wafak (Sebagai Tangkal) yang bersumber dari 


https://bentaratujuh.blogspot.my/2016/01/contoh-contoh-tangkal-azimat-dan-wafak.html 

Dalam satu kertas kerja yang ditulis oleh Kamus (2011), beliau menyebutkan bahawa azimat 
al-Quran adalah merujuk kepada azimat yang ditulis didalam ayat-ayat al-Quran, nama-nama 
Allah dan sifat-sifatnya kerana mengharapkan manfaatnya dan keberkatannya. Dalam masalah 
ini terdapat dua pandangan ulama iaitu ada yang yang mengharuskan dan ada yang 
mengharamkan. Kebanyakan ulama mengharamkannya kerana perbuatan ini tidak pernah 
dilakukan oleh Rasulullah SAW. Bahkan, tidak ada riwayat yang menyebutkan bahawa 
Rasulullah SAW memakai tangkal atau memakaikan orang lain tangkal. 

Apa yang jelas, Rasulullah SAW dengan tegas melarang pemakaian tangkal kerana ia 
adalah perbuatan syirik pada Allah SWT. Diriwayatkan daripada ‘Abdullah RA, telah berkata 
(Abu Dawud, 2000): 



Terjemahan: “Aku mendengar Rasulullah SAW bersabda: “Sesungguhnya 
jampi, tangkal dan ilmu pengasih adalah syirik 

Bahkan, Al-Tumir (1994) dalam kitabnya menyatakan bahawa tindakan menggantungkan al- 

Quran pada kanak-kanak atau orang dewasa atau di kereta untuk melindungi daripada 
kecelakaan, atau dari gangguan makhluk halus seperti jin adalah termasuk dalam amalan bidah. 
Begitu juga perbuatan menggantungkan ayat-ayat al-Quran seperti surah al-Inshirah di kedai 
bagi menghindar daripada kecurian adalah jelas dilarang. 

Jadi, tidak sepatutnya seseorang perawat yang menjalankan rawatan berasaskan kepada 
pengubatan Islam menggunakan kaedah rawatan berasaskan tangkal atau azimat. Ia membawa 
kepada syirik pada Allah SWT dan ia bukan daripada apa yang ajarkan oleh Nabi SAW supaya 
berserah dan bergantung diri kepada makhluk. Sewajarnya umat Islam menyerah diri dan 
bertawakal sepenuhnya pada Allah SWT. 

Keempat: Naskhah al-Quran atau sebahagian helaiannya dijadikan sebagai bahan untuk 
mendampingi makhluk halus. 

Bagi pendekatan ini, ianya juga mempunyai tujuan yang sama seperti yang disebutkan di atas. 
Cuma bezanya adalah apabila ayat al-Quran itu dalam bentuk tulisan bercetak atau ditulis 
sendiri telah dijadikan sebagai kaedah bagi mendampingi makhluk halus bagi mendapatkan 
pertolongan atau membantu ketika proses rawatan yang akan berjalan. Hasil temu bual di salah 
satu pusat pengubatan Islam di Kedah dan Perak mendapati mereka ada menggunakan jin 
untuk tujuan rawatan. Mereka berpandangan penggunaan jin dalam rawatan adalah terpulang 
kepada perawat dengan syarat dia adalah pakar, menjadi tuan kepada jin dan mampu mengawal 
jin tersebut. Malah ia harus sekiranya jin itu merupakan jin Islam tetapi bukan meminta tolong 
kepada jin kafir. 

Justeru, hal berkenaan penggunaan jin dalam rawatan Islam sememangnya tidak terhad 
kepada mana-mana perawat dan tidak mengenal latar belakang pendidikan seseorang perawat. 
Di sini terbukti syaitan mampu mengeliru dan menyesatkan manusia meskipun golongan yang 
berpendidikan agama. Bahkan penggunaan jin dalam rawatan turut disokong oleh para 
pnegamal pengubatan yang memiliki kelulusan agama dari IPT dalam dan luar negara (Md 
Ariffin, 2015). Nabi SAW pernah bersabda: 

ck rj, j j ^aSLjli 44_l^Li]!j i.A ' ■ ■saLall aLLall (JSLj (. - uLS jUaj)/! L_uS (jl L-I n*M' j! 

j 4 *LgL*J! j 

Dari Mu„az bin Jabal: Sesungguhnya Nabi SAW pernah bersabda: 
“Sesungguhnya syaitan itu adalah serigala kepada manusia, sebagaimana 
serigala yang membaham kambing, Dia akan membaham kambing-kambing 
yang terpisah dari kumpulannya. Jauhilah dari berpecah belah, hendaklah 
kalian berada di dalam satu jemaah (bersatu padu), orang ramai dan sentiasa 
melazimi masjid. ” (Hanbal, 1995). 

Setelah diteliti, pengamal yang pro terhadap penggunaan jin dalam rawatan ini adalah dari 
kalangan ahli tasawuf, tariqat atau golongan kebatinan. Soalnya kini, apakah ukuran “ memiliki 
ilmu dan darjat yang tinggF yang menjadi garis panduan seseorang perawat untuk menguasai 
jin? Adakah dengan mempelajari ilmu tasawuf dalam tariqat, perawat dapat menundukkan jin? 
Adakah manusia “mampu” menguasai dan mengawal jin meskipun jin Islam? 

Dari sudut perbahasan agama, penggunaan jin dalam rawatan yang dijalankan oleh para 
pengamal pengubatan itu disebut sebagai istighathah. Hukumnya haram dan telah diputuskan 
oleh Majlis Fatwa Kebangsaan Malaysia. Istighathah dengan kuasa ghaib yang bertujuan untuk 
perubatan dan selainnya sudah lama wujud dalam budaya masyarakat Melayu. Amalan ini 
diwarisi dari masyarakat purba dan ajaran Hindu. Mereka percaya pada semangat, jin dan 
syaitan boleh memberi kebaikan dan kemudaratan pada manusia (Dakir & Wan Ali, 2010). 

Antara ucapan istighathah yang dilarang ialah meminta tolong dengan berkata seperti 
“Wahai jembalang air, tolonglah saya dan lepaskan saya dan mereka dari kesusahan dan 
penyakit. Istighathah kepada selain Allah (s.w.t) seperti kepada roh orang yang telah mati atau 
memohon kesembuhan di kuburan wali atau alim ulama ialah budaya syirik sedangkan orang 
yang mati itu sudah terputus hubungan dengan orang masih hidup. Nabi (s.a.w) pun pernah 
bersabda: 

Apabila mati seorang anak Adam, terputus segala amalannya kecuali tiga 
benda, sedekah jariah, ilmu yang memberi manfaat kepada orang lain, dan anak 
soleh yang sentiasa mendoakan kepadanya. 

(Abu Dawud, 2000) 

Bagi hal penyalahgunaan al-Quran didapati ada yang meletakkan sebuah al-Quran kecil bersaiz 
seperti 5sm x 7sm untuk diletakkan pada ruang yang ditebuk pada tapak kasut dengan tujuan 

supaya setiap kali memakai kasut tersebut, orang itu akan melakukan penghinaan terhadap al- 
Quran yang membawa kepada kufur. Perbuatan sedemikian, akhirnya menarik minat makhluk 
halus untuk berdamping kerana kekufuran yang dilakukan. Ada juga yang meletakkan satu atau 
dua lembaran al-Quran pada tempat najis dengan niat untuk menghina al-Quran itu, supaya 
makhluk halus akan lebih suka untuk berdamping seterusnya membantu pekerjaan pengamal 
pengubatan atau perawat tersebut. 

Sedangkan dalam al-Quran dengan jelas telah melarang manusia memohon pertolongan 
kepada makhluk jin sebagaimana firman Allah SWT dalam surah al-Jinn (72) ayat 6. 


j jjl j2 (jaJI (jjjjju (_)ujVI (j-o JLij (jtS <ji j 

Terjemahan: “Dcm bahawasanya acla beberapa orang lelaki di kcdangan 
manusia meminta perlindungan kepada beberapa lelaki di kcdangan jin, maka 
jin-jin itu menambahkcm bagi mereka closa clcin kesalahan .” 

Oleh yang demikian, perbuatan menghina al-Quran dengan tujuan bagi mendapatkan 
pertolongan daripada makhlus halus (jin) dengan tujuan tertentu seperti membantu dalam 
rawatan, pelindung dan sebagainya adalah termasuk dalam perbuatan yang diharamkan (Al- 
Qurtubi, 1996). Manakala menurut Ibn Kathir (1998), i6?2' di sini dalam 

bentuk ma ‘rifah sehingga ia memberikan makna umum, iaitu semua jenis jin sama ada jin baik 
(muslim) mahupun jin kafir. 

Al-Sa‘di (1997) menjelaskan, frasa f f f memiliki dua kemungkinan. Kemungkinan 
pertama fa 77nya dituju kepada 3A j dan <=a dituju kepada jin. Maknanya perbuatan 

tersebut akan menambahkan dosa dan keburukan bagi jin yang dimintai bantuan. Ini kerana ia 
akan menjadikan jin tersebut sombong, merasa dirinya hebat dan semakin suka memperdaya 
manusia. Sementara kemungkinan kedua fa 77nya dituju kepada 6=2! 6- JAj dan ^ dituju 
kepada manusia. Maknanya perbuatan tersebut menambahkan dosa dan keburukan bagi 
manusia yang meminta bantuan, kerana telah meminta bantuan kepada selain Allah. Ini 
menjadikan manusia itu orang yang sentiasa was-was dan takut dengan gangguan jin. Jadi, 
penggunaan jin secara tidak langsung telah menjadi fitnah yang akan menghilangkan 
keyakinan dan kebolehterimaan masyarakat terhadap pusat pengubatan Islam sekaligus 
membantutkan perkembangannya di Malaysia. 


444 



Journai of Nusantara Studies 2019, Vol 4(2) 429-448 ISSN 0127-9386 (Online) 

http://dx.doi.org/10.24200/jonus.vol4iss2pp429-448 

5.0 KESIMPULAN 

Pusat pengubatan Islam adalah merupakan suatu tempat yang menjalankan kegiatan merawat 
dan menyediakan perkhidmatan rawatan penyakit serta menjadi tumpuan orang ramai untuk 
mencari ikhtiar kesembuhan. Perkhidmatan rawatan ini dijalankan berlandaskan lunas-lunas 
agama Islam. Secara umumnya, perubatan altematif Islam adalah berasaskan pada ciri-ciri 
berikut; pertama menggunakan bacaan atau jampi dari jenis ruqyah yang bersumberkan al- 
Quran, sunnah dan doa-doa yang baik, kedua mempunyai kaedah dan teknik rawatan mengikut 
ajaran Nabi SAW atau tidak bercanggah dengan syariat dan tidak meragukan, ketiga 
menggunakan bahan-bahan rawatan tertentu yang bersih dan suci, bukan dari jenis bahan yang 
diharamkan atau najis, keempat menitikberatkan syariat Islam dalam setiap aspek praktikal 
rawatan seperti pemeliharaan aurat wanita, tidak bersendirian antara perawat lelaki dan pesakit 
wanita, mengamalkan konsep membantu sesama Muslim dan sebagainya. 

Meskipun begitu, terdapat pengamal pengubatan Islam tersebut menyalahgunakan ayat 
al-Quran dari pelbagai aspek seperti yang telah dibincangkan sebelum ini. Pendedahan sedikit 
sebanyak tentang realiti tersebut diharap dapat membuka mata masyarakat umum. Oleh itu, 
menjadi tanggungjawab pihak berwajib untuk menasihati dan menyedarkan mereka dari 
melakukan kesilapan dan mendapat dosa kerana tersilap memberi rawatan yang tidak menepati 
syariat. Sebenarnya pusat pengubatan Islam di Malaysia memiliki potensi besar untuk 
dikembangkan bahkan mampu melangkaui sempadan negara. Kini, ia tumbuh bagai cendawan 
kerana didasari atas pelbagai alasan dan tujuan daripada pengasas yang datang dari pelbagai 
latar belakang. 

Sehubungan dengan itu, masyarakat hendaklah sentiasa berhati-hati, bijak menilai, 
berwaspada dalam setiap tindakan dan amalan agar tidak terjebak dengan amalan syirik yang 
membinasakan semasa mencari kesembuhan. Pastikan kesembuhan itu datangnya dari reda 
Allah SWT dan bukannya dari jin. Tidak boleh sama sekali berubat dengan perkara yang 
meragukan dan apabila ditanya kepada pesakit-pesakit di pusat pengubatan Islam, maka tidak 
ada seorang pesakit pun yang suka dirawat oleh jin. Justeru bagi umat Islam, jangan sekali-kali 
mudah terpedaya dengan seseorang yang boleh melakukan sesuatu perkara Tuar biasa’ 
sehinggakan terus menganggap beliau sebagai tok wali dan keramat. Dalam masa yang sama 
ini tidak menatrkan bahawa terdapatnya ‘bomoh’ atau pengamal pengubatan Islam yang 
melaksanakannya dengan ayat-ayat suci al-Quran yang tepat. Justeru, sebelum berjumpa 
dengan mana-mana pengamal perubatan tradisional, hendaklah terlebih dahulu dipastikan 
bahawa beliau seorang yang berilmu serta tahu hukum-hakam agama dengan baik. 

